Diari Oficial de la Generalitat Valenciana


Sumari del DOGV 3946, del 23-02-2001 (2001/1221)

Notificació d'acord d'iniciació. Expedient sancionador número 387/2000.
-----------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1221


Organisme emissor
:   Conselleria de Justícia i Administracions Públiques

Tipus de document
:   Anunci

Notificació d'acord d'iniciació. Expedient sancionador número 387/2000. [2001/Q1221]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica al senyor Santiago Guillermo Rosales Herrera, amb últim domicili conegut al carrer de Tomás Cologan Osborne, 1, baixos, C, de la localitat de Puerto de Santa María, acord d'iniciació I-2000/0387, de data 16 de novembre de 2000, dictat en l'expedient sancionador, que s'està tramitant al Servei d'Espectacles i Establiments Públics:
  
Vista la denúncia formulada per la unitat de la policia autonòmica i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels fets següents:
  
El dia 21 de juny de 2000, a les 21.40 hores, en comprovar-se que els cavalls dels picadors de la correguda que es realitzava aquesta vesprada, a la plaça de bous d'Alacant, portaven dos ulls tapats, es va advertir els picadors de l'obligatorietat que els cavalls portaren l'ull destapat, segons el que disposa l'article 72.2 del Reglament Taurí. Quan van iniciar l'entrada es va verificar l'incompliment de l'advertència, i se'ls va reiterar l'ordre reglamentària que es van negar rotundament a complir.
  
Els fets a què es fa referència poden constituir una infracció qualificada de greu, tipificada en l'article 15.s de la Llei 10/1991, de 4 d'abril, sobre Potestats Administratives en matèria d'Espectacles Taurins, i la seua sanció està determinada en l'article 18 de la Llei 10/1991, el qual estableix:
  
1. Per a les infraccions greus podran imposar-se alternativa o acumulativament les següents sancions:
  
a) Multa de 25.000 a 60.786.356 de pessetes.
  
b) Suspensió per a torejar fins a un màxim de sis mesos.
  
c) Inhabilitació per a prendre part en espectacles taurins de qualsevol classe per un període de fins a dos anys en els supòsits a què es refereixen els articles 8.2 i 15.d.
  
d) Clausura fins a un any d'escoles taurines.
  
2. També podrà decretar-se el decomís dels elements utilitzats per a cometre la infracció.
  
I en aquest supòsit la sanció seria de 25.000 pessetes (150,25 euros).
  
Tot això sense perjuí del que resulte de la instrucció, l'òrgan competent per a la resolució d'aquest expedient és el director general d'Interior, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'article 22 de la Llei 10/1991 esmentada, de la Generalitat Valenciana, els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Santiago Guillermo Rosales Herrera per presumpta infracció de l'article 15.s de la Llei 10/1991, i se li comunica que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat, en aquest cas es resoldrà el procediment amb la imposició de la sanció que procedisca.
  
Així mateix, s'acorda nomenar instructor i secretària de l'expedient sancionador Manuel Sáiz Blanco i M.ª Ángeles Sebastiá Rodríguez respectivament, als quals es notificarà en forma aquest nomenament, així com als inculpats, de conformitat amb el que estableixen l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 13.1 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 del la Llei 30/1992, de Règim Jurídic de les Administracions Públiques i del Procediment Administratiu Comú.
  
En virtut del que estableix l'article 16.1 del Reial Decret 1.398/1993, se li concedeix un termini de 15 dies, comptats a partir de l'endemà a la notificació d'aquest acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en aquest termini, aquest acord podrà ser considerat proposta de resolució, amb els efectes establits en els articles 18 i 19 del Reial Decret 1.398/1993.
  
I perquè valga de notificació a l'interessat mencionat anteriorment, s'expedeix aquest edicte.